Diari Oficial de la Generalitat Valenciana


Sumari del DOGV 9646, del 24-07-2023 (2023/7141)

RESOLUCIÓ de 19 de juny de 2023, del director de l'Agència Valenciana de Foment i Garantia Agrària (AVFGA), por la que es modifica la Resolució de 27 de desembre de 2022, del director de l'Agència Valenciana de Foment i Garantia Agrària (AVFGA), per la qual s'articula l'aplicació en la Comunitat Valenciana de les ajudes per a les inversions contemplades en la Intervenció Sectorial Vitivinícola 2024 - 2027, regulades en el Reial decret 905/2022, de 25 d'octubre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7141


Data del document
:   19-06-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 19 de juny de 2023, del director de l'Agència Valenciana de Foment i Garantia Agrària (AVFGA), por la que es modifica la Resolució de 27 de desembre de 2022, del director de l'Agència Valenciana de Foment i Garantia Agrària (AVFGA), per la qual s'articula l'aplicació en la Comunitat Valenciana de les ajudes per a les inversions contemplades en la Intervenció Sectorial Vitivinícola 2024 - 2027, regulades en el Reial decret 905/2022, de 25 d'octubre. [2023/7141]  
  
  
Vist que el Reial decret 905/2022, de 25 d'octubre, pel qual es regula la Intervenció Sectorial Vitivinícola en marc del Pla Estratègic de la Política Agrària Comuna (BOE 257, 26/10/22), estableix la normativa bàsica aplicable a, entre altres, la intervenció d'inversions de la Intervenció Sectorial Vitivinícola 2024-2027.  
Atés que l'article 24 del mencionat Reial decret estableix que les sol·licituds corresponents a la primera convocatòria han de presentar-se des de l'entrada en vigor d'aquest, mentre que para la resta de convocatòries, les sol·licituds d'ajuda hauran de presentar-se abans de l'1 de febrer de cada any, sense perjudici que les comunitats autònomes puguen contemplar uns altres terminis més restrictius.  
Atés que per Resolució de 27 de desembre de 2022, del director de l'Agència Valenciana de Foment i Garantia Agrària (AVFGA), s'articula l'aplicació en la Comunitat Valenciana de les ajudes per a les inversions contemplades en la Intervenció Sectorial Vitivinícola 2024- 2027, regulades en el mencionat Reial Decret, on s'estableixen el termini, la forma i la documentació a presentar amb les sol·licituds d'ajuda, a més d'altres qüestions relacionades amb el procediment de concessió.   
  
Havent-se apreciat alguns errors en el contingut de l'esmentada resolució, unit a la publicació de nous reials decrets com el 206/2023, de 28 de març, pel qual es modifica el Reial decret 347/2019, de 17 de maig, pel qual s'estableixen les bases reguladores per a la concessió de subvencions destinades a programes pluriregionals de formació dirigits als professionals del medi rural; el 147/2023, de 28 de febrer, pel qual s'estableixen les normes per a l'aplicació de penalitzacions en les intervencions contemplades en el Pla Estratègic de la Política Agrícola Comuna, i es modifiquen diversos reials decrets pels quals es regulen diferents aspectes relacionats amb l'aplicació a Espanya de la Política Agrícola Comuna per al període 2023-2027; el 32/2023, de 24 de gener, pel qual es modifica el Reial decret 1338/2018, de 29 d'octubre, pel qual es regula el potencial de producció vitícola; o el 1047/2022, de 27 de desembre, pel qual es regula el sistema de gestió i control de les intervencions del Pla Estratègic i altres ajudes de la Política Agrícola Comuna; que incideixen de manera directa sobre el contingut del Reial decret 905/2022, de 25 d'octubre i conseqüentment a la Resolució de 27 de desembre de 2022, del director de l'Agència Valenciana de Foment i Garantia Agrària (AVFGA).  
  
En virtut de les facultats que em confereix l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
  
Primer  
Modificar la Resolució de 27 de desembre de 2022, del director de l'Agència Valenciana de Foment i Garantia Agrària (AVFGA), per la qual s'articula l'aplicació en la Comunitat Valenciana de les ajudes per a les inversions contemplades en la Intervenció Sectorial Vitivinícola 2024 - 2027, regulades en el Reial decret 905/2022, de 25 d'octubre, publicat en el DOGV núm. 9506, de 05.01.2023, en els següents termes:  
  
1. Se substitueixen les referències a procediments en seu electrònica de la Generalitat i s'inclou una referència a l'article 44 del Reglament d'Execució (UE) 2022/128 en els paràgrafs que a continuació es detallen, quedant aquests de la següent forma:  
- Punt 5 del punt segon:  
«5. Les sol·licituds d'ajuda es presentaran telemàticament a través de la seu electrònica de la Generalitat en l'adreça electrònica sede.gva.es/va/proc17056 utilitzant els corresponents models normalitzats disponibles en aquesta».  
  
- Punt 9 del punt segon:  
«9. Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat a través de l'adreça electrònica sede.gva.es/va/proc18536».  
  
- Punt 2 del punt tercer:  
«2. Els impresos normalitzats de la sol·licitud d'ajudes a les inversions (annex A0) i de la documentació que l'ha d'acompanyar (Declaració d'ajudes sol·licitades o concedides, model de domiciliació bancària, declaració de tècnic projectista/director d'obres/assessor tècnic i annexos A1, A2, A3, A4, A5, A6, A7 i A8) així com els corresponents a l'acceptació de l'ajuda (annex A9), la identificació de grups empresarials en els termes de l'article 44 del Reglament d'Execució (UE) 2022/128 (A2.0) i al procediment de pagament de les ajudes a les inversions (annexos B0, B1, B2 i B3), estaran disponibles en l'adreça electrònica sede.gva.es/va/proc17056»  
  
  
- Punt 4 del punt sisé:  
«4. Les resolucions es notificaran de manera telemàtica a través de la seu electrònica de la Generalitat: sede.gva.es/va/proc17056 i en les aprovatòries s'indicarà almenys l'import de les inversions considerades subvencionables, l'ajuda concedida i el calendari d'execució aprovat, així com, si és el cas, les condicions particulars a complir pel beneficiari».  
  
- Lletres d) i e) del punt 2 del resolc nové:  
«d) Exercici de drets: Les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es disposa en la següent adreça d'internet: sede.gva.es/va/proc19970.  
e) Reclamacions: Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es disposa en la següent adreça d'internet: sede.gva.es/va/proc22094; sense perjudici de la possibilitat de reclamar davant l'Agència Espanyola de Protecció de Dades.»  
  
2. S'afig un segon paràgraf final en el punt 11 del punt segon:  
  
«També seran inadmeses aquelles sol·licituds que manquen dels més elementals requisits de contingut o informació, com ara la remissió massiva d'arxius PDF en blanc, sol·licituds sense emplenar, o absència de les dades definitòries de la sol·licitud. Es considerarà en aquests casos que la sol·licitud ha sigut presentada en frau de llei, tenint per única finalitat l'obtindre un torn en l'ordre de sol·licituds».   
  
  
3. Es modifica el punt 1 del punt tercer, que queda del següent manera:  
«Tercer. Documentació a presentar amb la sol·licitud.  
1. La sol·licitud d'ajuda haurà d'anar acompanyada de la següent documentació:  
a) En tots els casos:  
- Acreditació del compliment del requisit previst en l'article 13.3 bis de la Llei 38/2003, de 17 de novembre, general de subvencions. Per a això haurà d'aportar es:  
- Certificació emesa per un auditor inscrit en el Registre Oficial d'Auditors de Comptes que acredite el seu compliment, amb independència de qualsevol finançament per al cobrament anticipat de l'empresa proveïdora, que consistirà en certificat emés per l'auditor que indique que en el seu treball d'auditoria ha realitzat procediments per a obtindre evidència de la correcció del contingut de la memòria dels comptes anuals de l'exercici tancat previ a la data límit de sol·licitud de concessió d'ajuda.  
o, si és aplicable,  
  
- Declaració responsable de no trobar-se incurs en cap dels supòsits de l'article 13.3.bis de la llei 38/2003, del 17 de novembre.  
En cas que no fora possible l'emissió de la certificació esmentada en primer terme, bé perquè l'últim exercici tancat previ a la data fi de termini de la sol·licitud de concessió d'ajuda encara no està auditat, bé perquè estant-ho, d'això es dedueix un incompliment dels terminis de pagament als proveïdors, s'haurà d'aportar certificació emesa per un auditor inscrit en el Registre Oficial d'Auditors de Comptes basada en un "Informe de Procediments Acordats", que el requisit relatiu al pagament a proveïdors es compleix a data de la sol·licitud d'aprovació de la convocatòria, o com a màxim a data fi del termini de sol·licitud per a la referida convocatòria, certificat que tindrà una validesa de sis mesos.  
  
A més, en cas d'aportar, per estar inclòs en el cas contemplat en la normativa vigent, la declaració responsable anteriorment dita, i en el marc de les actuacions de comprovació establides per l'article 14.1.c de la Llei 38/2003, de 17 de novembre, general de subvencions, per a garantir la seguretat de la referida declaració en atenció als efectes que una incorrecta apreciació per part del signant tindria sobre la pròpia condició de beneficiari, haurà d'aportar-se addicionalment, en el termini d'un mes després de la notificació de la resolució de concessió, certificació emesa per auditor inscrit en el Registre Oficial d'Auditors de Comptes basada en un "Informe de Procediments Acordats" que el requisit inclòs en l'article 13.3 bis es compleix a data de la sol·licitud d'aprovació de la convocatòria, o com a màxim a data fi del termini de sol·licitud per a la referida convocatòria, certificat que tindrà una validesa de sis mesos.  
  
- Annex A0, ben emplenat.  
- Acreditació de la representació legal de l'entitat sol·licitant, si és el cas.  
- Certificat de grandària empresarial emesa per una Cambra de Comerç territorial.  
- Declaració de subvencions sol·licitades o concedides per organismes públics o privats per al mateix projecte.  
- Model de domiciliació bancària, en cas que no es trobe d'alta el compte bancari en l'organisme pagador (AVFGA).  
- Acreditació de la titularitat de l'immoble vinculat a les inversions.  
  
- Tres ofertes de diferents proveïdors de tots i cadascun dels béns i costos d'inversió, independentment de la quantia dels seus imports. Les ofertes hauran de contindre, obligatòriament, el número, la data d'emissió, les dades de l'emissor i del destinatari (nom i cognoms o raó social, adreça i NIF), la descripció dels productes i/o serveis, l'import per unitat sense incloure l'IVA, l'IVA desglossat amb el tipus que s'aplica o indicació de si està exempt esmentant el precepte de la Llei 37/1992, de 28 de desembre, de l'Impost sobre el Valor Afegit, aplicable.  
- Objectius de les inversions. (Annex A1)  
- Memòria de les inversions, seguint el model indicat en l'Annex A2.  
- Informació econòmica, financera i social. (Annex A3)  
- Informació tècnica + Dossier tècnic. (Annex A4)  
- Informació comercial (Annex A5)  
- Documente «Activitat comercial», seguint el model indicat en l'Annex A5.  
- Relació de pressupostos de les inversions previstes. (Annex A6)  
- Característiques i calendari de les inversions. (Annex A7)  
- Autobaremació (Annex A8)  
- Informació per a la identificació de grups empresarials (Annex A2.0)  
b) En el cas de cellers en funcionament, a més:  
- Model de declaració censal d'alta en l'IAE o còpia de l'últim rebut de pagament d'aquest impost.  
- Declaracions de producció obligatòries de les tres últimes campanyes (annex IV).  
- Llicència ambiental o llicència d'obertura.  
c) En el cas de noves empreses, a més:  
- Estudi de viabilitat de l'empresa.  
d) Cooperatives, SAT i societats mercantils, a més:  
- Còpia de les escriptures públiques de constitució i d'actes més rellevants en vigor amb les seues inscripcions en el registre públic corresponent.  
- Certificat acreditatiu de la composició de l'òrgan de govern de l'entitat i de l'acord en aquest òrgan de la sol·licitud d'aquesta ajuda.  
  
e) Persones físiques, a més:  
- Còpia de l'alta en el Règim Especial de Treballadors Autònoms.  
  
f) Comunitats de Béns, a més:  
- Còpia del document de constitució de la comunitat de béns.  
- Certificat acreditatiu de la composició de l'òrgan de govern de la comunitat i de l'acord en aquest òrgan de la sol·licitud d'aquesta ajuda.  
  
g) Associacions de dues o més productors amb personalitat jurídica, a més:  
- Còpia del document de constitució de l'associació.  
- Certificat acreditatiu del percentatge de participació en la inversió de cadascun dels productors.  
h) Si el sol·licitant disposa de certificació ambiental, a més:  
- Còpia de la certificació EMAS i/o ISO 14.001  
- Còpia del certificat «Wineries for Climate Protection».  
i) Si se sol·liciten ajudes per a l'adquisició de cisternes, botes i/o estris de fusta, a més:  
- Còpia de l'inventari amb el nombre d'elements i la seua capacitat total a data de presentació de la sol·licitud.  
j) Si se sol·liciten ajudes per a inversions que incloguen obra civil, a més:  
- Projecte tècnic en format digital i en suport de paper.  
- Llicència d'obres, o en defecte d'això, la seua sol·licitud.  
- Declaracions responsables del tècnic projectista i del director d'obra.  
k) Si se sol·liciten ajudes per a l'adquisició d'edificacions, a més:  
  
- Certificat d'un taxador independent en el qual s'acredite que el preu de compra no excedeix el valor de mercat, desglossant el valor del sòl a preu del mercat.  
l) Si les inversions estan orientades a l'increment de l'eficiència energètica, a més:  
- Certificat emés per un expert independent que contemple els conceptes d'inversió de la sol·licitud d'ajuda relacionats amb l'eficiència energètica i que demostre que se supera el 30 % de l'import de la inversió en el moment de la sol·licitud.  
- En el cas de millora d'instal·lacions existents, haurà d'acreditar-se en el certificat anterior un estalvi energètic mínim del 15 %.  
  
m) Si les inversions inclouen sistemes que generen energia, a més:  
  
- Certificat o estudi emés per un expert independent que acredite que la quantitat d'energia anual generada no supera la quantitat d'energia consumida anualment en les instal·lacions objecte de la inversió.  
n) Si el sol·licitant no és titular d'un celler i les seues inversions estan destinades a la transformació de la totalitat de la producció de raïm propi, a més:  
- Acreditar la titularitat d'una vinya.  
o) Si les inversions estan destinades a la implantació de la indústria connectada, a més:  
- Còpia de l'informe de l'anàlisi de la maduresa digital de l'empresa a través de la «Eina d'Autodiagnòstic Digital Avançada I (FADA)».  
p) Si el sol·licitant opta a la valoració dels criteris de prioritat 1.5 i/o 1.6 que figuren en l'annex d'aquesta disposició, a més:  
- Còpia de les normes de verema aprovades per acord de l'assemblea, junta rectora o òrgans de govern de l'empresa corresponents als tres anys anteriors a la data de la sol·licitud d'ajuda. S'adjuntaran còpies dels tres seients en el llibre d'actes.  
- Còpia dels contractes-tipus pluriennals de raïm i vi vigents a la data de registre de la sol·licitud d'ajuda.  
q) Si se sol·liciten ajudes per als costos d'assessorament tècnic de les inversions, a més:  
- Informe tècnic elaborat per tècnic competent i visat pel col·legi professional corresponent.  
- Declaració responsable de l'assessor tècnic.  
r) Si el sol·licitant s'oposa al fet que l'òrgan gestor obtinga directament informació tributària i de la Seguretat Social, a més:  
- Acreditació d'estar al corrent de les obligacions tributàries, estatals i autonòmiques, i amb la Seguretat Social.  
s) Si el sol·licitant s'oposa al fet que l'òrgan gestor obtinga directament informació sobre la identitat de les persones jurídiques sol·licitants o del representant legal, a més:  
- Acreditació de la identitat de la persona jurídica sol·licitant.  
- Acreditació de la identitat del representant legal, si aquest és una persona jurídica.  
t) Qualsevol document que l'òrgan gestor estime necessari per a la correcta aplicació d'aquestes ajudes.  
  
4. S'introdueix un últim paràgraf al final del punt cinqué, «Ordenació i instrucció del procediment»:  
«4. En cas de produir-se empats, es donarà prioritat a les sol·licituds que tinguen major puntuació en la valoració de les operacions. Si persisteix l'empat, es donarà prioritat a les sol·licituds que tinguen major puntuació en la suma de les valoracions dels criteris 2.1, 2.2 i 2.3. Si encara persisteix l'empat, es donarà prioritat a les sol·licituds que tinguen major puntuació en el següent criteri que més puntuació tinga o en la suma dels següents criteris que major puntuació tinguen, en cas d'existir diversos criteris amb la mateixa puntuació, i així successivament. Si encara persisteix l'empat, es donarà prioritat a les sol·licituds presentades en primer lloc segons data, hora, minut i segon del registre d'entrada».  
  
5. Es modifica el punt 3 del punt huité, «Pagament de l'ajuda», que queda de la següent manera:  
«3. La justificació per part del beneficiari haurà de realitzar-se abans de l'1 de març de cada exercici financer amb la presentació d'una sol·licitud de pagament (annex B0) que haurà d'anar necessàriament acompanyada per, almenys, la següent documentació:  
- Memòria d'execució valorada, amb la relació de despeses, factures i justificants de pagament. A més, la memòria d'execució inclourà la relació detallada de les diferències existents respecte de la sol·licitud inicial o de les modificacions autoritzades. Si existeixen diferències entre les actuacions previstes i les realitzades per causes excepcionals o de força major, hauran de justificar-se per a la seua valoració.  
  
- Declaració del beneficiari en la qual faça constar que no ha sol·licitat ni rebut cap altra ajuda per a la mateixa inversió ni es troba immers en un procés de reintegrament de subvencions.  
- Declaració responsable referida al compte bancari en la qual se sol·licita l'ingrés de la subvenció.  
- En el cas d'adquisició d'edificacions s'haurà d'aportar, a més, un certificat d'un taxador independent ben acreditat, o d'un òrgan o organisme públic ben autoritzat, en el qual s'acredite que el preu de compra no excedeix el valor de mercat, desglossant el valor del sòl a preus de mercat.  
- Llista de justificants de les inversions (Annex B1), al costat de les factures i acreditació dels pagaments.  
- Relació de les diferències entre les actuacions previstes i les realitzades (annex B2).  
- Declaració responsable (annex B3) del compliment de la normativa aplicable.  
- Acreditació que el beneficiari es troba al corrent respecte de les seues obligacions tributàries i enfront de la Seguretat Social, així com pel reintegrament de subvencions, en el cas que no haja autoritzat l'òrgan gestor la seua comprovació.  
- Qualsevol altra documentació exigida per normativa d'obligat compliment, així com la indicada en la resolució de concessió a fi d'acreditar alguna de les circumstàncies o requisits necessaris per a concedir l'ajuda.  
També haurà d'aportar-se una certificació emesa per un auditor inscrit en el Registre Oficial d'Auditors de Comptes, que acredite el compliment del que s'estableix en l'article 31.2 segon paràgraf de la Llei 38/2003, de 17 de novembre, general de subvencions, pel que fa exclusivament als pagaments de les inversions i despeses incloses en la sol·licitud de pagament de l'ajuda.  
  
Segon  
Les modificacions introduïdes seran aplicable a totes les sol·licituds d'ajuda de la convocatòria 2024 i també a les sol·licituds de pagament de la convocatòria 2023 presentades amb anterioritat a la data de publicació de la present resolució. En aquest supòsit, pel que fa al punt tercer i al huité, en concret a la documentació que ha d'acompanyar a les sol·licituds d'ajuda o pagament, es requerirà als interessats perquè completen la seua sol·licitud amb la documentació necessària.  
  
La present resolució posa fi a la via administrativa i contra aquesta es pot interposar recurs potestatiu de reposició davant el director de l'AVFGA en el termini d'un mes comptat des de l'endemà de la seua publicació, o impugnar-se directament davant els jutjats contenciosos administratius de la Comunitat Valenciana en el termini de dos mesos comptats des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú i en els articles 8.3, 25.1 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Valencia a 19 de juny de 2023.- El director de l'Agència Valenciana de Foment i Garantia Agrària: Rogelio Llanes Ribas.